《五言送刘泌归建州》
宋代·沈遘

东都宦游客，风尘厌已久。欣然理扁舟，归雁不回首。

身与汴流下，心先淮波走。何时过江望，家山见孤嵝。

武夷天下名，众溪环左右。幽寻莫辞倦，胜事不可负。

逍遥其无几，官期谅难后。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。